
Nr. 2827 / 11 iulie 2023 



 
REFERAT DE APROBARE
la proiectul de hotărâre  privind aprobarea contului de încheierea exercițiului bugetar, al Unității Administrativ- Teritoriale Comuna Târgușor, 
județul Constanța, pe trimestrul II al anului 2023


	Caracteristica de bază a contului de execuție este aceea că oglindește realizările, dimensiunea efectivă a activității economice și sociale consumatoare de resurse și producătoare de rezultate. Dacă bugetul de venituri și cheltuieli este un document previzional, care estimează mărimea indicatorilor, contul de execuție prezintă gradul de îndeplinire a ceea ce entitatea și-a propus și cuprinde toate operațiile efectuate de instituție în trimestrul II 2023, în ceea ce privește încasările și plățile efectuate, în structura în care a fost aprobat bugetul.
	În conformitate cu prevederile art. 49 alin. (12) din Legea nr. 273/ 2006, privind finanțele publice locale, cu modificările și completările ulterioare, ordonatorul principal de credite întocmește și prezintă în ședință publică, spre analiză și aprobarea autorităților deliberative, în lunile aprilie, iulie, octombrie și decembrie, execuția bugetului local aferent trimestrului încheiat.
	Având în vedere încheierea trimestrului II 2023, se impune analizarea și aprobarea Contului de încheierea exercițiului bugetar al U.A.T. Comuna Târgușor pe acest trimestru, adoptarea unei hotărâri în acest sens.
	Așa cum rezultă din documentele conexe, contul de execuție a exercițiului bugetar pe trimestrul II 2023 al U.A.T. Comuna Târgușor a fost întocmit conform prevederilor legale.
	Situațiile financiare aferente trimestrului II 2023 fac parte din documentația de aprobare a contului de execuție bugetară.
	Față de cele expuse, se justifică necesitatea și oportunitatea unui proiect de hotărâre prin care să se aprobe execuția bugetară a bugetului local aferentă trimestrului II 2023 și situațiile financiare conexe, în vederea prezentării lui în plenul ședinței Consiliului local al comunei Târgușor. 

